Nr.

# **DECIZIA ETAPEI DE ÎNCADRARE**

## proiect

## 

Ca urmare a solicitării de emitere a acordului de mediu adresate de **COMUNA VÂNJULEŢ** cu sediul în județul Mehedinţi, comuna Vânjuleţ, sat Vânjuleţ, înregistrată la A.P.M. Mehedinți cu nr. 7867 din 23.07.2020, în baza Legii 292/2018 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, aprobata cu modificări şi completări prin Legea nr. 49/2011, cu modificarile si completarile ulterioare, Legea apelor nr. 107/1996, cu modificările şi completările ulterioare, A.P.M. Mehedinți decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.09.2020, că proiectul ”**introducerea reţelei de canalizare menajeră în localitatea Hotărani, comuna Vânjuleţ**”, propus a fi amplasat în județul Mehedinți, comuna **Vânjuleţ, sat Hotărani,** **nu se supune** **evaluării impactului asupra mediului**.

Justificarea prezentei decizii:

1. **Motivele pe baza cărora s-a stabilit neefectuarea evaluării impactului asupra mediului sunt următoarele:**

Proiectul se încadrează în prevederile legii privind evaluarea impactului anumitor proiecte publice și private asupra mediului, anexa nr. 2, *la pct.* *13, lit. a)* “Orice modificări sau extinderi,….. deja autorizate, executate sau în curs de a fi executate, ….”;

Caracteristicile proiectului:

Proiectul propune realizarea unui sistem de canalizare cu descarcare în stația de epurare a localității Vânjuleț.

Din punct de vedere al gospodaririi apelor, lucrările proiectate nu influentează regimul apelor de suprafata sau subterane și nici alte obiective existente sau programate a se executa in zona.

Sistemul de canalizare propus are urmatoarele caracteristici:

* + rețea de canalizare din PVC, în lungime totală **L= 6470,83 m** ce va urmări trama stradală
  + cămine de vizitare DN 1000 - 165 buc.
  + racorduri la proprietati:
* din conducta PVC 160 SN 8, **L total = 1282,50 m**
* camine de racord amplasate la limita de proprietate – 251 buc.

Pe traseul retelei de canalizare s-au prevazut șapte stații de pompare în localitatea Hotărani, toate prevazute cu pompe submersibile cu tocator (1A+1R) și o statie de pompare în interiorul SEAU Vinjulet.

Sunt prevăzute conducte de refulare din țeava de polietilenă de înalta densitate D=90 mm, cu o lungime totala **L= 5669,25 m**.

Apele uzate menajere vor fi duse în statia de epurare a comunei Vânjulet cu acordul societatii Secom SA.

Debitele caracteristice de ape uzate menajere s-au calculat și corelat cu debitele de la folosinta Alimentarea cu apa a localitatilor Vânjulet și Hotărani.

Statia de epurare mecano-biologica existenta în localitatea Vânjulet tip Valrom cu un debit Quz zi max= 388 m3/zi, modulară și este dimensionată pentru o populație echivalenta de 1940 L.E.

Debite caracteristice ape uzate menajere:

Qu zi med = 314,60 mc/zi =3,65 l/s

Qu zi max =384,20 mc/zi = 4,45 l/s

Qu zi min = 230,50 mc/zi = 2,67 l/s

Qu orar max = 32,02 mc/h

Van med = 114 830 mc/an

Van max = 140 233 mc/an

Pentru evacuarea apelor epurate se propune realizarea unei conducte de evacuare pana la emisar râul Blahnița cu L= 1897,33 m.

Coordonate Stereo 70 de evacuare în emisar râul Blahnița:

X=328201 Y=324657

1. cumularea cu alte proiecte: nu e cazul
2. utilizarea resurselor naturale: în cantităţi limitate, agregate minerale şi combustibili  pentru utilaje, achiziționate de la firme autorizate;
3. cantitatea și tipurile de deșeuri generate/gestionate:
   * proiectul va genera deşeuri  fără caracter periculos  în etapa de execuţie, pământ din săpături, care se va refolosi la nivelare şi deşeuri din construcţii care se vor transporta la societăți specializate
   * deşeurile generate pe perioada de execuţie a proiectului, încadrate în categoria deşeurilor nepericuloase, vor fi gestionate conform Legii nr. 211/2011, privind regimul deşeurilor şi H.G. nr. 856/2002, privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările ulterioare

d) poluarea și efectele negative: în perioada de realizare a proiectului: local, în zona de lucru, emisii de la mijloacele de transport/utilajele utilizate

e) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:   nu este cazul. Datorită dimensiunilor reduse ale proiectului nu se vor degaja cantități notabile de gaze cu efect de seră

1. riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.

Amplasarea proiectului:

1. utilizarea actuală și aprobată a terenurilor: conform Certificat de Urbanism nr. 166/01.07.2020 eliberat de Consiliul Judeţean Mehedinţi terenurile sunt situate în intravilanul şi extravilanul localității Hotărani, comuna Vânjuleț şi aparţin domeniului public. Folosinţa şi destinaţia conform PUG aprobat: zonă drumuri publice (drum județean, drum conunal și străzi) și rețele utilități
2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia – nu este cazul
3. capacitatea de absorbţie a mediului natural, acordându-se o atenție specială următoarelo zone:
4. zone umede, zone riverane, guri ale râurilor: nu este cazul;
5. zone costiere și mediul marin: nu este cazul;
6. zonele montane și forestiere: nu este cazul;
7. arii naturale protejate de interes național, comunitar, internațional: nu este cazul;
8. zone clasificate sau protejate conform legislației în vigoare: nu este cazul;
9. zonele cu o densitate mare a populației: nu este cazul;
10. peisajele și situri importante din punct de vedere istori, cultural sau arheologic: nu este cazul.

Tipurile și caracteristicile impactului potențial:

1. importanța și extinderea spațială a impactului: proiectul va avea impact local, în zona de lucru, în perioada de execuție;
2. natura transfrontieră a impactului – nu este cazul;
3. intensitatea şi complexitatea impactului – impactul lucrărilor pentru implementarea proiectului este redus;
4. probabilitatea impactului – redusă, atât pe perioada de execuţie cât şi la funcţionare prin buna funcționare a stației;
5. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la 24 luni;
6. cumularea impactului cu impactul altor proiecte existente și/sau aprobate: nu este cazul.
7. **Motivele pe baza cărora s-a stabilit necesitatea neefectuării evaluării adecvate sunt următoarele:** proiectul *nu intră sub incidența art. 28 al OUG nr. 57/2007 privind regimul ariilor naturale protejate,* conservarea habitatelor naturale, a florei și faune sălbatice, aprobată și modificată prin Legea 49/2011, cu modificările și completările ulterioare

1. **Motivele pe baza cărora s-a stabilit** **necesitatea neefectuării evaluării impactului asupra corpurilor de apă**

- proiectul propus intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare,

- conform adresei nr. 8697/21.08.2020 eliberată de Administraţia Bazinală de Apa Jiu lucrările propuse a se realiza nu au impact semnificativ asupra corpurilor de apă si nu este necesara eleborarea SEICA.

**Condiţii de realizare a proiectului:**

● se va respecta proiectul tehnic depus la documentatie

● se vor respecta **conditiile din Avizul de gospodarire a apelor nr. 32/21.08.2020** emis de Administratia Nationala „Apele Romane”– ABA Jiu - SGA Mehedinţi:

* beneficiarul va aduce la cunostiința A.B.A. Jiu - S.G.A. Mehedinți data începerii execuției lucrarilor cu 10 zile înainte de aceasta
* lucrîrile se vor executa numai pe terenuri reglementate din punct de vedere juridic
* în conditiile în care se modificî prevederile prezentului aviz sau se vor executa lucrari suplimentare fata de cele avizate, se va solicita aviz modificator conform Ordinului ministrului apelor si padurilor nr. 828/2019.
* **la finalizarea intregii investitii si punerea in functiune a acesteia beneficiarul va inainta documentatia tehnica intocmita Ordinului ministerului apelor si padurilor nr**. **891/23 iulie 2019** **de catre un proiectant certificat, in vederea obtinerii Autorizatiei de Gospodarire a Apelor, documentatie ce va fi insotita de Procesele Verbale de receptie a lucrarilor**
* prezentul aviz nu se refera la stabilitatea și rezistenta lucrîrilor și nu exclude obligatia solicitarii si obtinerii si a celorlalte avize /acorduri legale
* proiectantul şi beneficiarul lucrărilor sunt direct răspunzători de datele specificate în documentaţia prezentată
* avizul de gospodarire a apelor îsi mentine valabilitatea pe toata durata de realizare a lucrarilor, daca executia acestora a inceput la cel mult 24 de luni de la data emiterii acestuia si daca au fost respectate prevederile inscrise in aviz, in caz contrar isi pierde valabilitatea
* nerespectarea prevederilor prezentului aviz atrage raspunderea administrativa dupa caz, precum si raspunderea civila sau penala conform prevederilor **Legii Apelor nr. 107/1996 cu modificarile si completarile ulterioare, î**n cazul producerii de prejudicii persoanelor fizice sau juridice.

- organizarea de şantier si a depozitelor de materiale și deșeuri se face de catre constructor la elaborarea ofertelor. Constructorului îi va reveni obligația de a reda terenurile ocupate temporar la forma initială, cu amenjarile stabilite de organele competente. La prezentul proiect, pentru Organizarea de Santier s-a prevazut o suprafata de 1000 mp, in intravilan.

*-* întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;

*-* întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;

- se interzice stocarea temporară şi depozitarea carburanţilor şi substanţelor periculoase în zona aferentă amplasamentului;

*- se interzice spălarea utilajelor/vehiculelor în zona aferentă amplasamentului;*

*-* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;

*-* depozitarea provizorie a pământului excavat se va face pe suprafeţe cât mai reduse. Pământul în exces nu va fi păstrat pe amplasament,

*-* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completarile si modificarile ulterioare şi STAS 12574/87 privind condiţiile de calitate ale aerului din zonele protejate.

*-* realizarea lucrărilor pe baza unui grafic de lucrări care să afecteze cel mai puţin riveranii din zonă;

*-* adaptarea programului de lucru în vederea respectării orelor de odihnă ale riveranilor;

-managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea societăţilor care realizează lucrările, astfel:

- deşeurile generate vor fi colectate selectiv, în vederea predării către societăţi autorizate pe bază de contract,

- deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform;

- deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;

- titularul proiectului are obligația de a ține evidența deșeurilor generate și valorificate/eliminate în conformitate cu H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile inclusiv deşeurile periculoase, cu modificările ulterioare;

- în conformitate cu prevederile art. 17, alin.(3) din Legea nr. 211/2011 privind regimul deșeurilor, cu modificările și completările ulterioare, titularul are obligaţia, să gestioneze deşeurile nepericuloase din construcţii şi desfiinţări ( categoria 17 conform HG nr. 856/2002) prin reutilizare, reciclare şi alte operaţiuni de valorificare materială, inclusiv operaţiuni de umplere, rambleiere, astfel încât să se asigure îndeplinirea obiectivelor prevăzute de lege. Gestionarea deşeurilor din construcţii şi desfiinţări se poate realiza prin încredinţarea către un operator economic autorizat care desfăşoară aceste operaţiuni sau către un operator public ori privat de colectare a deşeurilor. Eliminarea deşeurilor din construcţii şi desfiinţări prin depozitare în cadrul depozitelor autorizate va fi ultima opţiune de gestionare care va fi luată în considerare,

- refacerea suprafeţelor de teren afectate temporar de lucrări: pe perioada execuţiei lucrărilor se va menţine curăţenia, după executarea lucrărilor se vor reface şi aduce la starea iniţială terenurile ce au fost afectate de execuţia lucrărilor, cu refacerea spațiilor verzi;

- în perioada de execuţie a lucrărilor vor fi stabilite zone de parcare a autovehiculelor şi utilajelor , materialele necesare executării lucrărilor se vor depozita în locuri bine stabilite, amenajate corespunzător;

- se vor utiliza utilaje şi mijloace de transport agrementate din punct de vedere tehnic, care să nu genereze scurgeri de produse petroliere şi lubrefianţi, zgomot, vibraţii, etc.;

- în cazul poluării accidentale a solului cu produse petroliere şi uleiuri minerale de la vehiculele grele şi echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/depozitarea în depozite de deşeuri autorizate.

La finalizarea investiției va fi notificată APM Mehedinți, în vederea verificării realizării proiectului în conformitate cu cerințele legale, cu condițiile din prezentul act și întocmirii procesului verbal de constatare a respectării condițiilor impuse.

**Prezenta decizie este valabilă pe toată perioada de realizare a proiectului**, iar în situaţia în care intervin elemente noi, necunoscute la data emiterii prezentei decizii sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios

administrativ competente pentru a ataca, din punct de vedere procedural sau substanțial, actele deciziile sau omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 544/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește cerințele prevăzute la art. 2 lit.f), considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanțe odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Autoritatea publică emitentă are obligația de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la alin. (1) și (2) este gratuită și trebuie să fie echitabilă, rapidă și corectă.

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.*